cyanic-selkie/wikianc huggingface dataset:
פרוץ כעומד
הסבר
באחרונים מפורשת המחלוקת כמחלוקת הגיונית בקשר למהות מחיצה. לפי רב הונא מחיצה נחשבת לכזו רק אם רוב השטח מוקף, ואין כל חשיבות למחיצה באופן אחר. לעומת זאת לפי רב פפא למחיצה יש חשיבות גם אם היא מכסה את השטח באופן סמלי וחלקי, ולכן גם אם מחצית מהשטח המוקף מכוסה על ידי המחיצה יש משמעות הלכתית למחיצה כדי להפוך את השטח לרשות היחיד. הבעיה באופן שבו רוב השטח פרוץ אינו מכיוון שמחיצה כזו אינה נחשבת למחיצה, אלא מפני בעיה צדדית. דין ה"פרצה" שמתחדש כאשר השטח פרוץ מבטל את דין המחיצה גם מהמיעוט שבו קיימת מחיצה, ורק לכן ישנה בעיה הלכתית כאשר רוב השטח אינו מוקף.
מחוזות לוב
היסטוריה
תחת שלטון האימפריה העות'מאנית לוב חולקה ל-3 חבלי ארץ - טריפוליטניה, קירנאיקה ופזאן. לאחר המלחמה האיטלקית-עות'מאנית, חבלי הארץ אוחדו תחת מסגרת פוליטית אחת, שחולקו מחדש באופן שונה. לאחר שהכוחות הבריטים והצרפתים כבשו את לוב מידי האיטלקים במערכה בצפון אפריקה בשנת 1943, החלוקה המקורית ל-3 חבלי ארץ הוחזרה ונשמרה גם לאחר הכרזת העצמאות של לוב ב-1951. לאורך השנים נעשו שינויים באופן החלוקה למחוזות כאשר ב-1983 מספר היחידות השלטוניות השונות עלה לשיא של 46 מחוזות.
Woqod
היסטוריה
בשנת 2006, פתחה החברה כ-30 חנויות נוחות בשם סידרה (Sidra).
היסטוריה של מלטה
המצור הגדול על מלטה
ב־18 במאי 1565, סולימאן הראשון הטיל מצור על מלטה. ראשית, העות'מאנים כבשו את מבצר סנט אלמו ולאחר חודש של לחימה הנמל נהרס. לאחר מכן, התחילו להילחם על בירגו עצמה ובביצורים שבסנגלאה, אך ללא הישג כלשהו.
תלאווי
היסטוריה
כיום מחוברת העיר לטביליסי בשני כבישים ראשיים.
מנחם דומב
מנחם דוֹמְבּ (נולד ב-23 ביולי 1953) הוא פרופסור להנדסת חקר ביצועים וניתוח מערכות, ומכהן כראש החוג למדעי המחשב במכללה האקדמית אשקלון. דומב בעל ניסיון אקדמי של 30 שנה בהוראה ומחקר במוסדות אקדמיים בישראל ומחוצה לה. פרופסור חבר ודוקטור למדעים בהנדסת חקר ביצועים וניתוח מערכות, ושלושה תארים שניים במנהל עסקים, במתמטיקה, ובמדעי המחשב. מרצה באקדמיה בחוגים מדעי המחשב, כלכלה, לוגיסטיקה, חשבונאות, הנדסת מחשבים ומערכות מידע, תעשייה וניהול, וחקר ביצועים.
תלאווי
פסטיבלים
ב-7 בנובמבר מדי שנה חוגגים תושבי תלאווי את חגיגות "ארֶקלֶאוֹבָּה" (על שם ארקלה השני) ו"תֶלאווכּאלאכּוֹבָּה".
שליטה בים
שליטה בים (באנגלית command of the sea או control of the sea) פירושה היכולת של מדינה (או כוח אחר) לקיים באין מפריע ספנות מסחרית ותובלה צבאית בנתיבי-ים מסוימים, ובה בעת לשלול יכולת זאת מיריבתה. היא ניתנת להשגה על ידי השמדת הצי המלחמתי של האויב או על ידי איום לעשות זאת. לעיתים די בהפגנת עליונות ציית, לאמור קיום נוכחות מתמדת של אוניות מלחמה באזורים ובנתיבי ים מסוימים או הטלת הסגר מן הים, כדי להרתיע את האויב מלהוציא את אוניותיו או להתייצב לקרב. ברם, השליטה בים לעולם אינה מוחלטת, משום שלא ניתן לכובשו כדרך שכובשים שטח ביבשה. לכן אין זה מן הנמנע שהצד החלש יצליח מדי פעם לפגוע בספנות המסחרית של האויב או להשיט מתחת אפו מקצת מאוניותיו שלו.
פיט רוק וסי.אל. סמוט
היסטוריה
בשנת 1994 הוציא לאור הצמד את אלבום האולפן השלישי והאחרון שלהם, "The Main Ingredient". חוץ משלושת האלבומים הללו, הצמד ביצע מספר שירים יחד עם אמנים אחרים בתור אמנים אורחים, בהם אמנים בולטים כגון פאבליק אנמי, EPMD והבי די. בנוסף, לטענתם של הצמד, הם הפיקו וכתבו את הסינגל "Down with the King" של ראן די אם סי.
הצמד התפרק בשנת 1995. אף על פי כן הם עבדו עדיין ביחד עם מספר אלבומי הסולו של פיט רוק ("PeteStrumentals", "Soul Survivor" ו-"Soul Survivor II"), ואף יצאו בהמשך לסבב הופעות איחוד קצר. אף על פי כן, למרות שיתופי הפעולה הללו, בראיונות נפרדים פן ופיליפס הביעו זילזול איש ברעהו וציינו שלא יחזרו לעבוד ביחד.
ב-2003 אלבום האוסף של הלהקה "Good Life" יצא לאור בחברת התקליטים אלקטרה רקורדס.
פסק דין זיבוטפסקי נגד קלינטון
השתלשלות הפרשה
ב-2002 העביר הקונגרס האמריקני חוק המורה למזכיר המדינה לרשום בדרכון "ישראל" בתור מקום הולדתו של מי שנולד בירושלים. לאחר החלת החוק, נולד בירושלים מנחם בנימין זיבוטפסקי, בנו של ארי צבי זיבוטפסקי ולו אזרחות אמריקנית. הוריו ביקשו שבדרכונו האמריקאי יהיה כתוב: "ישראל", ולא "ירושלים" - ללא ציון מדינה (כפי שנהגו קודם לכן), כמקום הולדתו. מחלקת המדינה דחתה בקשה זו עקב מדיניות ארוכת שנים של אי נקיטת עמדה בדבר מעמדה המדיני של ירושלים. ההורים פנו לערכאות. בית המשפט קבע כי זיבוטפסקי יוכל לשים למבחן בית המשפט את החוקתיות של חוק הקונגרס משנת 2002. צעד משפטי זה ננקט אל מול התנגדותה של מחלקת המדינה שטענה כי עניינים של מדיניות חוץ הם בעלי אופי פוליטי ובכך אינם שפיטים בבתי המשפט.
לאסלו ואמוש (צלם)
ביוגרפיה
משנת 1932 היה חבר ב-MSZDP, במהלך מלחמת העולם השנייה היה חבר במפלגת השלום המלחתרתית.
הימור הולנדי
הימור הולנדי (באנגלית: Dutch book) או lock היא אסטרטגיה בהימורים, שבה מקבץ הימורים מתוכנן אמור להבטיח רווח ללא תלות בתוצאות ההגרלה. השיטה אפשרית אם המנהל, הקובע את יחסי ההימורים, מסתמך על הערכה לא עקבית של ההסתברות להצלחת ההימור על תוצאות אפשריות. משמעות המושג בהקשר של כלכלה היא אוסף עסקאות שיגרמו לכך שצד אחד תמיד ירוויח וצד שני תמיד יפסיד.
המשותף בין הימורים וכלכלה בהקשר של הימור הולנדי הוא חוסר עקביות בהסתברויות. גישת הספר ההולנדי היא אחת ההצדקות להסתברות בייסיאנית. בהסתברות בייסיאנית משנים את ההתפלגות הצפויה על פי מידע שהצטבר. גישה זו עשויה למנוע את חוסר העקביות בהסתברויות. הסטטיסטיקאי האיטלקי ברונו דה פינטי עסק בנושא זה בהרחבה. דה פינטי הוסיף את המימד הסוביקטיביי של אמונה בערכי ההסתברות.
איתי בר-דב
ביוגרפיה
בר-דב נולד בבאר שבע, בשנת 1972. בתקופת ילדותו גדל בירוחם ובאשקלון עד לגיוסו לצה"ל. בצבא שירת 9 שנים כקצין מודיעין בתותחנים ולאחר מכן כקצין במשמר הגבול בנצרים שברצועת עזה, במסגרת הסיורים המשותפים שהוקמו בעקבות הסכמי אוסלו.
לה ליבר פארול
היסטוריה
בשנת 1886 פרסם לראשונה אדואר דרימון את ספרו "צרפת היהודית" אשר בו פרש את עיקרי משנתו האידאולוגית האנטישמית. הספר הפך לרב-מכר ונמכר במהדורה הראשונה ב-150,000 עותקים. מעודד מההד היוצא מן הכלל של ספרו, הקים דרימון ב-20 באפריל 1892, בעזרת תמיכה כספית מאיש העסקים ז'ול גרן ובשיתוף הפעולה של יהודי משומד בשם גסטון כרמיה (Gaston Crémieux; שינה את שם המשפחה לוויאלאר), את העיתון לה ליבר פארול. בניצוחו הלוחמני של דרימון, הפיץ העיתון תעמולה גזענית, אנטישמית וקסנופובית. סיסמתו הייתה: "צרפת לצרפתים!" ("!La France aux Français"). כמו כן, העיתון נטה קלות לכיוון הסוציאליזם. עוד באותה שנה הגיע העיתון לתפוצה של 200,000 עותקים. העיתון התחזק מאוד בעקבות שערוריית פנמה, אשר בה היו מעורבים שני יהודים: ז'אק דה ריינאך וקורנליוס הרץ. ריינאך התאבד לאחר שנסחט בנוגע לפרשה, אולם לפני מותו מסר לעיתון של דרימון את רשימת חברי הפרלמנט שהיו מעורבים בשערורייה, בתמורה לטיוח חלקו שלו בפרשה. רשימת השותפים לפשע פורסמה מדי בוקר בחלקים קטנים בהמשכים, כך שמאות פוליטיקאים היו צריכים לחיות במתח רב במשך חודשים. דרימון ניצל את הפרשה כדי להבליט את חלקם של היהודים בכלכלה הצרפתית ולהאשים אותם בשחיתות.
אנאל חסדן
אנאל חסדן (נולדה ב-26 בנובמבר 1994) היא אלופת ישראל ושיאנית ישראל בשחייה.
ג'יימס טיילור
ביוגרפיה
הקריירה של טיילור התחילה באמצע שנות ה-60, אך הוא הפך פופולרי בתחילת שנות ה-70, כאשר שר שירים בליווי גיטרה אקוסטית. הוא היה חלק מגל הזמרים-כותבים של התקופה שכלל גם את קרול קינג, ג'וני מיטשל, ג'ון דנוור, ג'קסון בראון וקרלי סימון.
ההצלחה של שנות ה-70
לאחר שיתוף פעולה עם ארט גרפונקל, ותקופה קצרה בברודוויי, פרש טיילור לשנתיים, וחזר לפעילות ב-1979 עם האלבום "Flag", שהצליח, למרות שלא היו בו להיטים. טיילור גם הופיע במופע "No Nukes", במדיסון סקוור גרדן, ובאלבום ובסרט שיצאו בעקבותיו.
איי בהאמה במשחקים האולימפיים לנוער
איי בהאמה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מאיי בהאמה שלוש מדליות אולימפיות לנוער.
טיכה (כוכב לכת משוער)
שלילת התאוריה
במרץ 2014 הודיעה נאס"א שתצפיות מטלסקופ החלל WISE פוסלות את האפשרות לקיום גוף מסדר גודל של שבתאי ומעלה במערכת השמש החיצונית.
פריון נטוורק
פֶּרִיּוֹן נֶטווֹרק (באנגלית: Perion Network) היא חברה טכנולוגית בינלאומית המספקת שירותי פרסום דיגיטלי למותגים ולאתרי תוכן. משרדיה הראשיים של החברה נמצאים בחולון וסניפים נוספים ממוקמים בסן פרנסיסקו, ניו יורק, בוסטון, שיקגו, וושינגטון, לוס אנג'לס, אטלנטה, מילאנו, המבורג, דיסלדורף, פריז וברצלונה.
היסטוריה
ביוני 2014 רכשה פריון את GrowMobile הממוקמת בסן פרנסיסקו ב-42 מיליון דולר.
בפברואר 2015 רכשה את MakeMeReach, חברה פריזאית הפועלת בתחום פלטפורמות הפרסום ברשתות החברתיות. טכנולוגיית ה-AdsOptim של MakeMeReach מאפשרת למפתחי אפליקציות מובייל לנתב מסעות פרסום ברשתות החברתיות.
באוקטובר 2015 פתחה פריון משרד חדש בברצלונה על מנת שתוכל לחזק את הנוכחות שלה באירופה, ובפרט להתפתח ולהתרחב בשווקים של ספרד ופורטוגל.
במאי 2017 מונה אופיר יעקוביאן לסמנכ"ל הכספים של פריון ומייק גלובר מונה למנכ"ל חטיבת ה-Search של החברה (CodeFuel).
מוטורולה
מוטורולה בישראל
בשנת 1964 הייתה ישראל למדינה הראשונה שבה הוקמה חברת בת של מוטורולה, מחוץ לגבולות ארצות הברית. קדמה לכך פעילות של החברה בארץ, החל מקום המדינה, דרך "חברת משה בסין אלקטרוניקה והנדסה בע"מ", שהחלה והרחיבה את פעילותה, ממפעל קטן להרכבת מכשירי רדיו ברכב, ועד לניהול של פרויקטים מורכבים בישראל, באפריקה ובמקומות נוספים בעולם, כגון איראן. בשנת 1964 כאמור, הצליח משה בסין לשכנע את רוברט וו גאלווין להפוך את החברה שלו לחברת בת של מוטורולה העולמית, ושם החברה שונה ל-"מוטורולה ישראל בע"מ". מאז נחשבת "מוטורולה ישראל" לאחת מחברות-הבת המוצלחות ביותר של מוטורולה העולמית, ומהווה שותפה בכל הפעילויות החשובות של החברה בעולם. מוטורולה ישראל מתמחה בעיקר במתן פתרונות תקשורת ייחודיים, בתחומים כמו מערכות בקרה, ושרותי דיוור מתקדמים (כגון פרויקט בשווי 300 מיליון דולר שבו זכתה מוטורולה ישראל בסוף שנת 2004, להקמת מערך של מסופוני מעקב עבור שרות הדואר האמריקאי, וזאת לאחר שהיא ביצעה בעבר בהצלחה פרויקטים דומים עבור שרות הדואר הגרמני ועבור חברת השילוח UPS), ובפיתוח מוצרים ופתרונות תוכנה בתחום התקשורת הסלולרית (ה- Spirit, מכשיר הטלפון הסלולרי של מוטורולה המיועד להתקנה ברכב, פותח כולו בישראל). כמו כן, מרכז הפיתוח של מוטורולה סמיקונדקטור לשעבר (היום כאמור, פריסקייל סמיקונדקטור) בהרצליה, היה שותף עיקרי במספר פיתוחים פורצי דרך של החברה, בעיקר בתחום המעבדים לעיבוד אותות. מוטורולה גם הקימה מפעל הרכבה למכשירי קשר בעיר ערד. מפעל זה נמצא בעשור השני של המאה ה-21 בבעלות חברת "פלקסטרוניקס", אך הוא ממשיך לייצר גם עבור מוטורולה.
קמפרדאון
גאוגרפיה
קמפרדאון ממוקם כ-4 ק"מ דרום מערבית למרכז העסקים הראשי של סידני, וגובל בדרומו בניוטאון ואוניברסיטת סידני (ומעבר לה, בדרלינגטון), במזרחו בגליב ופורסט לודג' ובצפונו ומערבו באננדייל.
תרבות
קמפרדאון כולל חלק מבנייני הקמפוס של אוניברסיטת סידני, בין השאר מכללת סיינט ג'ון, מכללת סיינט אנדרוז, מכללת סיינט פול, מכללת סנטה סופיה, מכללת וסלי, מכללת הנשים, בית מנדלבאום והבית הבינלאומי.
טרמולי
אתר הנופש הימי
במרחק של 25 ק"מ מסביב לטרמולי נמצאות עיירות על הגבעות המשמרות אורח חיים ההולך ונעלם באיטליה.
מלאני קליין
הפוזיציה הסכיזו-פרנואידית
בראשית חייו, התינוק עדיין לא יכול לתפוס את האם (האובייקט) כדמות שלמה, והוא מתייחס רק לחלקים ממנה - השד: כל עוד האובייקט מספק לילד חלב והרגעה הוא נחשב ל"טוב", אך כשהשד מתרוקן הוא נחשב ל"רע", הוא מתסכל את הילד ונראה לו כמסוכן. התינוק לא תופס שזה אותו שד ברגעים שונים והוא מפצל בין שני צדדים של האם. מנגנון הגנה זה נקרא פיצול (Split) והוא טיפוסי לפוזיציה הסכיזואידית-פרנואידית על פי קליין.
קליין קיבלה את רעיונותיו של פרויד בדבר מאבקי הכוחות בין אינסטינקט החיים והמוות וסברה שהתינוק נתון במאבק זה עוד מימיו הראשונים ונאלץ להתמודד עם החרדה שהם יוצרים. לכן הוא מנסה להפטר מהם. הוא משליך את יצר המוות שלו כלפי חוץ במנגנון ההשלכה ומייחס לסביבתו, ולאמו ושדיה בפרט, כוונות הרסניות, וכך הם נחווים כמאיימים ורודפים.
דוכס ארגייל
סמל הדוכסות
שלט האצולה של הדוכסות מורכב ממגן המחולק לארבע רבעים, שכוללים שני זוגות סמלים זהים.
מת'יו סמית'
קריירת מועדונים
סמית' החל לשחק כדורגל במחלקת הנוער של וסט ברומיץ' אלביון, ובשנת 2013 הצטרף למחלקת הנוער של מנצ'סטר סיטי.
גידול ביו-אינטנסיבי
יישום השיטה ותפוצתה בעולם
השיטה מיושמת כיום ברחבי העולם על ידי גננים חובבים, איכרים ועובדי אדמה בכ-110 מדינות. במקסיקו 50 ארגונים לא ממשלתיים מיישמים ומלמדים את השיטה כאסטרטגיה מוכחת ומוצלחת לשיפור היצרנות החקלאית ורמת החיים בקרב איכרים עניים ועידוד יציבות כלכלית בקהילות קטנות ברחבי המדינה הענקית. מרכזי הכשרה והתמחות בשיטה קיימים ברוסיה, סיביר, אוזבקיסטן, אפגניסטן, פיליפינים, ארצות הברית וישראל.
Lost & Found
מערכה רביעית
דאל חוזר לספינה להפתעת יתר הצוות. פוג מעדכן שהספינה תהיה מוכנה לטיסה, אך המגינים לא עובדים ולכן יהיה על זירו לתכנן מסלול מושלם לבריחה. דאל מתחייב לתקן את המגינים, אך בעוד הם מתחילים בעבודה, גווין מוצאת אותם ומבינה שחשדותיה לגבי שיתוף הפעולה בין דאל לזירו היו נכונים. גווין מופתעת למראה הספינה שעל קיוה לא ידעה כלל, ודאל, זוכר את רצונה לצאת ולחקור את הכוכבים, מזמין אותה להצטרף אליהם למסע לחיים טובים יותר. גווין מסבירה שההצעה מגיעה מאוחר מדי, ובאותו רגע עשרות צופים מקיפים את הספינה ודרדנוק מברך את גווין, מאושר על שתוכניתה הובילה אותם לא רק אל זירו, אלא גם אל הספינה האבודה שהוא מזהה כיו. אס. אס. "פרוטוסטאר". גווין מופתעת שדרדנוק ער להימצאות הספינה על הכוכב, ודרדנוק שואל אותה מה חשבה שאביה מחפש כל הזמן בעודו כורה. הצופים מקיפים את האסירים, ודרדנוק מבקש מגווין לחפש בספינה אחר בורחים נוספים.
זירו, רוק-טאהק ופוג מגיעים אל הגשר, שם הם נלחמים בגווין. בעוד גווין נלחמת בהם, בעל האוב פוקד על דרדנוק שלא לפגוע בספינה, והאחרון פוקד על הצופים להפסיק לירות לכיוונה, אך מאוחר מדי שכן הצופים פגעו בתצורת הגבישים והפרוטוסטאר משתחררת ממקומה ומתחילה להחליק במורד המדרון ונופלת מהצוק. דרדנוק המבוהל רץ לכיוון שפת התהום, אך באותו הרגע ה"פרוטוסטאר" טסה כלפי מעלה, לאור הצלחת זירו להטיס את הספינה ולהימנע מהתרסקות. ה"פרוטוסטאר" טסה אל המכרה, להפתעת כלל הכורים, שמריעים בעודה עוברת מעליהם.
גאוכימיה
גאוכימיה היא ענף החוקר את תפוצתם של יסודות כימיים ותרכובות טבעיות בכדור הארץ, ומשתמש בכלים כימיים על מנת ללמוד על תהליכים גאולוגיים. החל מן המאה ה-20 משמשת הגאוכימיה גם לחקר גופים אחרים במערכת השמש.
ציוני דרך במחקר הגאוכימי
במחצית השנייה של המאה ה-19 הפכה הגאוכימיה למדע העומד בפני עצמו. אחד המהלכים החשובים בתקופה זו היה מחקרו של ולדימיר ורנדסקי, מינרלוג וגאוכימאי רוסי, אשר הוכיח את השתתפותם של יסודות כימיים ביצירת מינרלים בטבע. ורנדסקי ידוע גם בתאוריה שפיתח על שלושת שלבי ההתפתחות של כדור הארץ: הגאוספירה – שלב המורכב מחומר דומם בלבד, הביוספירה – השלב בו נוספו חיים ביולוגיים אשר שינו את הכימיה של הגאוספירה, והנוספירה – שליטת האדם בתהליכים גרעיניים באמצעות שינוי של יסודות.
Lost & Found
ביקורות
ג'ון אורקוויולה מהאתר Screen Rant ציין כי זיכיון מסע בין כוכבים הציג בעבר שלל טכנולוגיות עתידיות, אך בפרק זה הראה הזיכיון לראשונה שהטכנולוגיה החשובה ביותר שלו היא לא מנועי טיסה במהירויות גבוהות ממהירות האור או משגרים, אלא המתרגם האוניברסלי המאפשר לבני גזעים ותרבויות שונות לתקשר ביניהם על מנת להשיג יחד מטרה משותפת. הכותב ציין שהרגע שבו מתהפך גורלם של האסירים הוא זה שבו מפעילה רוק-טאהק את המתרגם האוניברסלי ומאותו רגע מסוגלים האסירים לתקשר זה עם זה ולתאם יחד תוכנית בריחה.
גאוכימיה
סקר גאוכימי
סקרים גאוכימיים הם כלי ראשוני להבנת ההרכב הכימי של כדור הארץ, ואחד השימושים הנפוצים שלהם הוא איתור מחצבים במרבצים תת-קרקעיים. בסקרים כאלה דוגמים ריכוזים של מתכות בקרקעות על פני אזור נרחב, ומיפוי של הריכוזים מצביע על מוקדי המרבצים. שימוש נוסף בסקרים נועד לבדוק את הרכבם של מי תהום ומי בארות לקראת שאיבה.
מטא-גנומיקה
היסטוריה
ריצוף קונבנציונלי מתחיל עם יצירה של תרבית המכילה תאים זהים כמקור של דנ"א. למרות זאת מחקרים מוקדמים בתחום המטא-גנומיקה חשפו כי ישנם כנראה קבוצות גדולות של מיקרואורגניזמים בסביבות רבות שלא ניתן לגדל במצע של תרבית תאים ולכן לא ניתן לרצפם. מחקרים אלה התמקדו בעיקר ברצפי הגנים 16S rRNA, רצפים יחסית קצרים, בדרך כלל שמורים בתוך המין ושונים בין המינים. מרבית רצפי ה-16S rRNA שנמצאו לא השתייכו לאף אחד ממיני האורגניזמים הידועים, מה שרמז כי ישנם לא מעט אורגניזמים שעדיין לא התגלו ובודדו. מחקרים אלו, שהתבצעו על גני ה-rRNA שנלקחו ישירות מהסביבה הטבעית הראו כי שיטת גידול התאים בתרבית חושפת פחות מ-1% של מיני הבקטריות והארכאה בדגימה. חלק גדול מהעניין הרב בתחום המטא-גנומיקה הגיע מתגליות אלה שהראו כי עד עתה הרוב המכריע של המיקרואורגניזמים נעלם מענייהם של מרבית החוקרים.
שצ'בז'שין
שצ'בז'שין (בפולנית: Szczebrzeszyn; ביידיש: שעברעשין) היא עיר קטנה במחוז זמושץ' שבפרובינציית לובלין בפולין, בה התקיימה עד השואה קהילה יהודית גדולה.
בשואה
ב-23 ביוני 1942 רצחו הגרמנים עוד עשרות יהודים מהגטו, וב-8 באוגוסט 1942 ערכו אקציה נוספת בגטו, בה ירו למוות בכ-200 קשישים, ושילחו כ-400 יהודים נוספים לבלז'ץ במספר קרונות משא דחוסים. כ-700 יהודים נוספים מהגטו שולחו כעבור מספר ימים למחנה עבודה ליד חלם, בו נרצחו.
התיאטרון הלאומי של בוקרשט
חנוכתו
התיאטרון הפך לאחד משלושת התיאטראות הלאומיים המסובסדים על ידי הממשלה, לצד אלו ביאשי ובקראיובה.
טראמפ: האמנות שלי – איך לעשות עסקים
פרסום והפצה
קטעים מהספר פורסמו במגזין ניו יורק.
קבלה
סרט פרודי עם שם זהה נוצר על בסיס הספר.
מחוזות אוזבקיסטן
מובלעות
באוזבקיסטן יש מובלעת טג'יקית, שהיא סרוואן, שהיא בעצם רצועה דקה וארוכה של יבשה באורך 15 קילומטר, וברוחב של קילומטר אחד בלבד. יבשה זו משתרעת ממש ליד הגבול עם טג'יקיסטן מצפון
פניה עוז-זלצברגר
ביוגרפיה
עוז-זלצברגר פרסמה ספרים ומאמרים אקדמיים בנושאים מגוונים, ובהם היסטוריה, פוליטיקה ואקטואליה. כמו כן פרסמה מאמרי דעה רבים, בין השאר בעיתונים "אינטרנשיונל הרלד טריביון", "ניוזוויק", "וול סטריט ג'ורנל" ו"פרנקפורטר אלגמיינה צייטונג". הייתה חברת המועצה הציבורית של המכון הישראלי לדמוקרטיה וכיום מכהנת, בין השאר, כחברת המועצה המייעצת של פורום העתיד ישראל-גרמניה ושל המכון הבינלאומי ללימודי ישראל.
קריירה אקדמית
פרופ' עוז-זלצברגר מלמדת בפקולטה למשפטים באוניברסיטת חיפה, שם כיהנה מאז שנת 2003 כראש פורום פוזן לחקר מחשבה פוליטית. עוז-זלצברגר לימדה במוסדות נוספים בעולם, בין השאר באוניברסיטת פרינסטון שבארצות הברית כפרופסור אורח להוראה מצטיינת (2010-2009). עמדה בראש הקתדרה ע"ש לאון ליברמן ללימודי ישראל המודרנית באוניברסיטת מונש שבאוסטרליה (2007–2012).
תמר אייזנמן
קורות חיים
בשנת 2005 הוציאה אלבום בכורה בשם "5feet4", בהפקת אמיר בן-עמי מלהקת הדג נחש. האלבום נקרא על שם גובהה של אייזנמן ביחידת המידה האנגלית רגל והכיל 15 שירים. באותה שנה הצטרפה ללהקת הליווי של דני סנדרסון, בה השתתפה עד שנת 2014 כנגנית גיטרה חשמלית ובשירת קולות רקע. באלבום "לא יפריד דבר" של סנדרסון משנת 2009 שרה אייזנמן כסולנית את השיר "רולטה".
בתחילת 2022 הוציאה את אלבומה Rain & Dirt שהוקלט ביחד עם רע מוכיח וקרן טפרברג.
הר אודין (ארץ גרהאם)
גילוי ומיפוי ההר
פסגת ההר צולמה מן האוויר בשנת 1947 על ידי משלחת החקר האנטארקטית רון.
אהוביה טבנקין
ביוגרפיה
נולד בעין חרוד, צעיר הבנים של אווה ויצחק טבנקין. התוספת למילה אהוב בשמו לא נבעה מסיבות דתיות, אלא באה לשם הדגשה. למד במוסדות החינוך בעין חרוד. בשנת 1946, בהיותו נער בן 17, השתתף בהקמת קיבוץ דברת שבעמק יזרעאל. בשנת 1947 הצטרף לפלוגת עין חרוד בגדוד 13 של חטיבת גולני והשתתף בקרבות באזור הגלבוע, בית שאן וג'נין. לאחר מכן הצטרף לגדוד הפורצים של חטיבת הראל של הפלמ"ח בפיקודו של אחיו יוספ'לה טבנקין. במלחמת העצמאות השתתף במבצע דני, נפצע במהלך הקרבות ולאחר שהחלים שב להילחם בקרבות בפריצת הדרך לירושלים ובנגב. במסגרת תפקידו במחלקת הסיירים של פיקוד הדרום היה שותף לסימון גבול רצועת עזה, יחד עם משה דיין.
תקופות מסוימות בחייו עזב את קיבוצו עין חרוד לטובת התנדבות בקיבוצים שנזקקו לעידוד ולסיוע. בשנות ה-50 התגורר בקיבוץ יראון שבגבול הלבנון, בתקופת מלחמת ההתשה התנדב בקיבוץ גשר ולאחר מלחמת יום הכיפורים התנדב בקיבוץ אייל.
חוה טבנקין
ביוגרפיה
הייתה נשואה לאהוביה טבנקין עד לפטירתו ב-2011, ולהם שלושה ילדים. היא חברת קיבוץ עין חרוד מאוחד וחברת הוועד המנהל של יד טבנקין.
מצעד שירי ה-R&B/היפ-הופ
היסטוריה
ב-11 בדצמבר 1999, בילבורד שינתה את השם של המצעד לHot R&B/Hip-Hop Singles & Tracks על מנת להדגיש את הקשר שבין ההיפ הופ לרית'ם אנד בלוז. ב-30 באפריל 2005 שם המצעד קוצר לHot R&B/Hip-Hop Songs.
אנטוניו מצ'אדו
ביוגרפיה
שיריו פורסמו לראשונה בכתב עת ספרותי בשנת 1901 ובשנת 1903 יצא לאור קובץ השירים הראשון של מצ'אדו – Soledades (התבודדויות). בשנת 1907 פורסמה גרסתו המורחבת בשם ''Soledades. Galerías. Otros poemas'' (התבודדויות, גלריות ושירים אחרים).
הטוב, הרע והמכוער
המערבון, שהופק באיטליה, נחשב לגדול מערבוני הספגטי בכל הזמנים וכסרט פולחן שמשפטים ממנו מצוטטים תכופות. המפורסם שבהם הוא "When you have to shoot, shoot. Don't talk" – "כשאתה צריך לירות, תירה. אל תדבר". סצנת הסיום ושיאו של הסרט, בה מתעמתים שלושת גיבוריו בבית הקברות בדו-קרב משולש (המכונה תיקו מקסיקני), היא מסצנות הסיום הזכורות ביותר בתולדות הקולנוע.
מוסריות הדמויות
עיני מלאך מוצג כאדם אכזר ואנוכי, אשר לא יהסס לפגוע ולהרוג על מנת לקדם את מטרותיו. למעשה, נדמה בסרט שהוא אף נהנה מגרימת סבל לאחרים. עם זאת הוא מוצג כאדם בעל קוד אתי מסוים. הוא טוען "כשמשלמים לי אני תמיד משלים את העבודה שלי" ונשאר נאמן גם למילה שהוא נתן לאיש אותו הוא הרג לפני כן.
סצנות חסרות
המרדף בין טוקו לבלונדי ארוך יותר, בלונדי מגיע לעיירה ושוהה בחדר מלון יחד עם בחורה מקסיקנית, טוקו מגיע לעיירה ומתחיל בחיפושים אחר בלונדי בפאב המקומי, בינתיים בלונדי נמלט ושולח את הנערה להטעות את טוקו כדי להשיג לעצמו עוד זמן. (חלקים מסצנה זו נמצאו בטריילר שהופץ בעבר בצרפת ובתמונות וכתבי יד בלבד, במארז ה-DVD ישנה תוספת מדיה שמתארת את מהלך הסצנה תוך הצגת הפריטים).
הפצה מחודשת
ב-27 באפריל 2021 הפיצה חברת "קינו לורבר" את הסרט בפורמט Ultra HDTV לצפייה ביתית, ששוחזר מהדפסת הצלולואיד המקורית. ההפצה המחודשת מכילה שני תקליטורים, אשר בנוסף לגרסה הקולנועית במשך הקרנה של 162 דקות, כוללים 30 שעות של סריקת שוט-אחר-שוט של המקור משנת 1967 שממנו שוחזר הסרט, באיכות צבע משופרת, גרסה ערוכה עם סצנות שנחתכו, סצנות מורחבות וסצנות חלופיות, וכן פרשנויות של היסטוריון הקולנוע טים לוקאס. חברת "קינו לורבר" עוסקת בין היתר בשימור, שחזור והפצה של סרטים ישנים, ובהפצת סרטי ארט האוס.
גארי ספיד
קריירת המועדונים
באמצע עונת, הצטרף לסגל הקבוצה אריק קאנטונה, שנחשב באותו הזמן לאחד הכוכבים הגדולים בעולם. בעזרתו הצליחה לידס, לזכות באליפות לראשונה מאז, בזכות שני הפסדים של מנצ'סטר יונייטד במחזורי הסיום. בסיום העונה עזב קאנטונה את הקבוצה, ולידס התדרדרה עד למקום ה-17 בליגה.
ריינהרד גהלן
ריינהרד גהלן (בגרמנית:  Reinhard Gehlen; 3 באפריל 1902 – 8 ביוני 1979) היה גנרל בוורמאכט שבמלחמת העולם השנייה היה האחראי על המודיעין בחזית הרוסית. לאחר המלחמה, בתקופת המלחמה הקרה, גויס על ידי המודיעין האמריקאי להפעלת רשת ריגול נגד ברית המועצות ולאחר מכן היה הראשון שעמד בראש ה-BND, שירות הביון הפדרלי הגרמני.
בשירות האמריקאים
ב-22 במאי 1945, שבועיים לאחר כניעת גרמניה הנאצית, נכנע גהלן בבוואריה ל"חיל הריגול המסכל" (CIC) של צבא ארצות הברית. גהלן הציע לשוביו את המידע שהטמין על ברית המועצות ואת פרטי רשת המודיעים שלו בתוככי ברית המועצות. בתמורה דרש את שחרורו ושחרורם מן השבי של עמיתיו ועוזריו שהוחזקו במחנות שבויים. האמריקאים נענו להצעתו וצירפו אליו שבעה מאנשיו שהיו בשבי. הכדים עם המידע שהוטמנו על ידי גהלן הוצאו מן הקרקע. ב-24 באוגוסט 1945, שלושה חודשים לאחר כניעת גרמניה ושבועיים לאחר כניעתה של יפן, הוטס גהלן, לבוש במדי קצין אמריקאי כשעוזריו נלווים אליו, במטוס תובלה של צבא ארצות הברית לשדה התעופה הלאומי של וושינגטון.
באותה עת הובאו לארצות הברית במסגרת מבצע פייפרקליפ מדענים גרמניים רבים ובהם מדען הטילים ורנר פון בראון ומדען הגרעין אוטו האן, שאף להם נודעה בעיני האמריקאים חשיבות רבה בעימות שהתפתח עם ברית המועצות. קצין מודיעין נוסף שהובא אז לארצות הברית היה אוטו פון בולשווינג, איש האס דה, סוכנות המודיעין של המפלגה הנאצית.
לא זו בלבד שהארגון נמצא בסכנת חדירה של סוכנים מזרח גרמניים, אלא שהארגון זכה ליחס עוין מצד שירותי המודיעין המערביים ובעיקר אנשי סוכנות הביון הבריטית ה-SIS. כך או כך קרב סופו של הקשר בין הארגון לסוכנות הביון האמריקאית והגיע מועד שילובו במערך השלטוני של גרמניה המערבית.
בשירות הביון הפדרלי הגרמני
ב-1 באפריל 1955 העבירה סוכנות הביון המרכזית את ארגונו של גהלן לכפיפותה של ממשלת מערב גרמניה. הארגון היה הגרעין ממנו נבנה שירות הביון הפדרלי הגרמני (בגרמנית: Bundesnachrichtendienst או BND). ריינהרד גהלן נתמנה לראש השירות. הוא כיהן בתפקיד זה 13 שנה, עד לשנת 1968, שאז נאלץ לפרוש עקב חשיפתו של עובד השירות, קצין אס אס לשעבר בשם היינץ הלפה, שנתגלה כסוכן סובייטי. עוד קודם לכן גילה הקנצלר המערב גרמני, קונראד אדנאואר, יחס מתנכר לגהלן שתחת מנהיגותו חלה ירידה ביעילותו של השירות. לאחר פרישתו זכה גהלן לגמלאות של פקיד בכיר ביותר שתוארו Ministerialdirektor וככל הנראה זכה גם לגמלאות מסוכנות הביון המרכזית. ריינהרד גהלן נפטר 11 שנים לאחר מכן, בשנת 1979.
Windows 11
המערכת הוכרזה באופן רשמי ב-24 ביוני 2021, אולם גרסת בטא שלה הודלפה לרשת כבר ב-15 ביוני 2021 כקובץ ISO.
הפצת מערכת ההפעלה
ביוני 2021, מיקרוסופט שחררה לראשונה את מערכת ההפעלה למשתתפי תוכנית Insider בערוץ ה-Dev, וכחודש לאחר מכן גם בערוץ ה-Beta.
צילום הרצאות בווידאו
צילום בזמן אמת אל מול סרט ערוך
תזמון העריכה של הרצאה יכול להתבצע בשני אופנים עיקריים:
צילום באמצעות מחשב אישי
צילום של תצוגת המחשב האישי של המרצה. המרצה יכול "לדפדף" במצגת במהלך הצילום באופן שהמצלמה כל העת מופנית אליו. כמו כן – ישנן תוכנות רבות המאפשרות למורה לתעד בנוסף אליו גם את כל מה שמתרחש על המסך ולהפיק תוצר אחד של סרט ערוך. הידע הנדרש ליישום הוא פשוט, וקיימות תוכנות מחשב מאפשרות לבצע את השיתוף ישירות ל-Youtube. חלק מהתוכנות משמשות כתוסף לתוכנת מיקרוסופט פאוורפוינט, וחלקן מספקות מעטפת כוללת ללכידת המסך (כדוגמת Camtasia) וכמובן שיש מגוון רחב של תוכנות קוד פתוח. הייעוד העיקרי של צילום באופן זה הוא לתת מענה מספק לצילום קצר לצורך נקודתי.
צילום באולפן
צילום המרצה בחדר בו ניתן לשלב תמונות רקע או שקפים ממחשב (באמצעות מסך רקע ירוק). בחדר בדרך כלל יש מערכת תאורה ייעודית וציוד שמע מקצועי אשר מאפשרים תוצר איכותי מאוד. בדרך כלל אורכו של סרטון יעמוד על 15–30 דקות ויקיף נושא אחד, את עריכת הסרט ניתן לבצע בזמן אמת או לאחר הצילום.
יתרונות השיטה: חסרונות השיטה:
פסק דין דרד סקוט נגד סנדפורד
רקע כללי
בשנת 1820 חולקה ארצות הברית לשני גושים על פי פשרת מיזורי - מדינות בהן העבדות מותרת (הדרום) ומדינות בהן העבדות אסורה (הצפון). בין הגושים חצץ קו הרוחב '36°30. בכל גוש 13 מדינות וכך אף גוש אינו יכול לשנות את הסטאטוס קוו. בשנת 1848 התערער שיווי המשקל- ארצות הברית ניצחה את מקסיקו במלחמה וסיפחה לעצמה שטחים נרחבים, רובם מדרום לקו הרוחב '36°30, בין השטחים הייתה הטריטוריה של קליפורניה. שטחים אלו, שטחי המערב, אמורים היו להפוך למדינות חדשות, שלא ברור אם יהיו מדינות עבדות או מדינות חופשיות. שני הצדדים חרדו מפני התערערות שיווי המשקל בין הגושים. האיום על הדרום היה שעלייה בכמות המדינות החופשיות תאפשר חקיקה חוקים נגד העבדות בקונגרס. האיום על מדינות הצפון היה שהכנסת עבדות למדינות המערב לא תאפשר את קיומם של עסקים בהם עובדים אנשים חופשיים, איום זה הפך למוחשי ביותר בעקבות הבהלה לזהב בקליפורניה - מאות אלפי מהגרים מן הצפון נהרו לקליפורניה לחפש זהב והקימו בה עסקים קטנים. השתלטות בעלי העבדים על מלאכת הכרייה והשירותים משמעותה חיסול העבודה החופשית.
התכתבות עם נשיא ארצות הברית ביוקנן
לאחר הבחירות שנערכו בשנה זו, שבהן נבחר ג'יימס ביוקנן, פנה הנשיא הנבחר לחברו, שופט בית המשפט העליון ג'ון קטרון, ושאל האם המשפט יוכרע לפני השבעתו של הנשיא במרץ. ביוקנן קיווה כי הכרעת השופטים תסיים את המחלוקת הפוליטית במדינה בשאלת העבדות. ביוקנן גם לחץ על השופט גרייר (שופט ממדינה צפונית) לתמוך בשופטים הדרומיים ולקבוע כי סקוט הוא עבד, כדי ליצור מראית עין שההחלטה ניתנה משיקולים שאינם מדינתיים – אלא משיקולים משפטיים בלבד. תכתובות אלה בין הרשות המבצעת והרשות השופטת, בהן רשות אחת מנסה להשפיע על השנייה, הן כיום בלתי חוקיות.
שאלת זכות העמידה
דעת הרוב של בית המשפט הציגה בפסק הדין את "האסון" שיקרה אם יכירו בסקוט כאזרח:
תיכון סוג ב'
תקציר העלילה
הסדרה מתמקדת בשלושה נערים: ג'רמיה, בנו של הענק מהאגדה "ג'ק ואפון הפלא", טרפלגר, אחיינו של מרלין הקוסם, וזעם, בתה של פיית השיניים, הנחושים להיות עצמם למרות הקשר המשפחתי שלהם. במהלך הסדרה הנערים פוגשים דמויות מהאגדות ומתמודדים עם בעיות הקשורות לגיל ההתבגרות.
מדבבים
במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא. בנוסף דיבבו בדיבוב העברי אלדד פריבס, יובל סגל, גלעד קלטר ושרון בורגאוקר.
BLOB
השימוש בו במסדי נתונים התאפשר רק מרגע שמקום אחסון היה למשאב נגיש וזול, בעיקר במהלך שנות ה-90 ועם השקתו של מסד הנתונים DB2 של IBM.
החוליה החלשה
הפורמט
את המשחק פותחים תשעה משתתפים אשר מציגים את עצמם: שם, גיל, מקצוע ומקום מגורים. המשחק מחולק לתשעה סיבובים (כמספר המשתתפים) שמשכם הולך וקצר. במהלך הסיבוב שואלת המנחה את המשתתפים, לפי הסדר, שאלות טריוויה. אם התשובה נכונה, נצבר סכום כסף לזכות המשתתפים, בשרשרת עולה - בגרסה הישראלית השרשרת מורכבת ממאה ש"ח, 200, 500 וכו' עד 10,000 שקלים חדשים, כאשר הקבוצה יכולה לצבור בסיבוב אחד עד 10,000 שקלים חדשים (בגרסה המקורית הסכום המרבי לסיבוב הוא 1,000 לירות שטרלינג והסכומים בשרשרת הם 20, 50, 100, 200 וכן הלאה). אם משתתף אינו יודע את התשובה, הקבוצה מאבדת את כל הכסף שצברה עד כה בסיבוב זה. חברי הקבוצה יכולים לשמור חלק מהכסף שצברו עד כה, אם יאמרו "בנק" כשמגיע תורם להישאל רק לפני שהשאלה נשאלת, אולם אז מתאפס מחדש סכום השרשרת. אם המשתתפים מצליחים להרכיב את השרשרת עד תומה ולצבור 10,000 ש"ח לפני תום הזמן המוקצה לסיבוב, אזי הסיבוב מסתיים.
פול מורפי
ראשית חייו
פול מורפי נולד ב-22 ביוני 1837 בניו אורלינס שבמדינת לואיזיאנה בארצות הברית, למשפחה אמידה ומכובדת ממוצא צרפתי־ספרדי. אביו, אלונצו מיכאל מורפי (Alonzo Michael Morphy), היה עורך דין, תובע כללי, ולבסוף גם שופט בבית המשפט העליון של לואיזיאנה. אימו, לואיז תרז פליסיטי לה קרפנטייר (Louise Thérèse Félicité Thelcide Le Carpentier), הייתה מוזיקאית מוכשרת, בת למשפחה צרפתית קריאולית. מורפי גדל בסביבה תרבותית, שבה שחמט ומוזיקה היוו גולת הכותרת של התכנסויות המשפחה בימי ראשון.
הנסיעה לאירופה
זמן קצר לאחר שחזר לניו אורלינס מורפי קיבל הזמנה לתחרות השחמט הבינלאומית בברמינגהאם, אנגליה, בקיץ 1858. בשנה זו היה מורפי עדיין צעיר מהגיל בו ניתן לעסוק בעריכת דין ולכן קיבל את ההזמנה ונסע לאנגליה. אולם במקום לשחק בתחרות, העדיף מורפי לשחק בסדרה של דו-קרבות מול כל השחקנים המובילים באנגליה, ואת כולם ניצח בקלות. היחיד שסירב לשחק מולו היה הווארד סטאונטון, שכבר היה רחוק משיא יכולתו. זה האחרון הסכים בתחילה להתמודד מול מורפי, אך לאחר שבחן את משחקו של מורפי החליט לבטל את ההתמודדות.
ההכרזה כאלוף העולם
עדיין בן 21, מורפי היה כבר מפורסם למדי. בפריז, בשבתו בחדרו במלון באחד הערבים עם רעו פרדריק אדג', קיבל מורפי אורח לא צפוי. "אני הנסיך גליצין, אני רוצה לפגוש את מורפי" אמר האורח על פי אדג'. מורפי הזדהה לפני האורח וזה קרא "זה בלתי אפשרי! אתה צעיר מדי!". הנסיך הסביר שהוא היה בגבול סיביר כאשר שמע לראשונה על נפלאות מורפי. לאחד מחבריו לסוויטה היה עותק של עיתון שחמט שפורסם בברלין, Schachzeitung, ומאז רצה לפגוש את מורפי. הוא אמר למורפי שהוא צריך לבקר בסנקט פטרבורג, רוסיה, משום שמועדון השחמט בארמון הקיסרי יקבל אותו בהתלהבות.
דברי הקילוסין המשיכו עם חזרתו של מורפי לאמריקה, שם סייר בערים המרכזיות בדרכו לביתו. באוניברסיטת ניו יורק, ב-29 במאי 1859, סיים בנו של הנשיא מרטין ואן ביורן את ההצגה של מורפי בהכרזה "פול מורפי, אלוף העולם לשחמט". בבוסטון, בנשף בו השתתפו ראש עיריית בוסטון הנרי וואדסוורת' לונגפלו, נשיא אוניברסיטת הרווארד ודמויות נוספות הכריז ד"ר אוליבר ונדל הולמס על מורפי באותן המילים: "פול מורפי, אלוף העולם לשחמט". מורפי, בסיכום, הפך לידוען. עיתונים ביקשו ממנו לכתוב טורי שחמט, יצרנים ביקשו את תמיכתו ומועדון כדור בסיס נקרא על שמו.
מותו
מורפי נמצא מת בגיל 47, בתוך האמבטיה שבביתו. מסקנות הנתיחה שלאחר המוות הראו שמותו נגרם כתוצאה משבץ מוחי, לאחר שנכנס למים קרים לאחר הליכה ממושכת בחום היום. האחוזה של משפחת מורפי, שנמכרה על ידי המשפחה בשנת 1891, הפכה לברנן, מסעדה מפוארת בניו אורלינס.
תחבולות של פול מורפי
{|width=100% לבן מתחיל וזוכה. פתרון מורפי 1
לבן מתחיל וזוכה. פתרון מורפי 16 לבן מתחיל וזוכה. פתרון מורפי 17
מורן ברק
מורן ברק (נולדה ב-1973) היא רופאה, עיתונאית ושדרנית ספורט ישראלית ומהנשים הבולטות בתקשורת הספורט בישראל.
מלחמת תיגראי
מתקפת הנגד של ה-TPLF וה-OLA (נובמבר 2021)
ב-2 בנובמבר הכריזה ממשלת אתיופיה על מצב חירום למשך שישה חודשים וקראה לתושבי אדיס אבבה להיערך למלחמה. האזרחים נקראו לרשום את נשקם ולהתאסף במרכזי ערים על מנת להתכונן למגננה. ארבע ממשלות אזוריות קראו גם כן לאזרחיהן להתכונן ללחימה.
ב-6 בדצמבר טען אבי אחמד שצבא אתיופיה השיג שליטה מחדש במספר ערים שנתפסו קודם לכן על ידי ה-TPLF, ביניהן דסיה וכומבולצ'ה. ב-19 בדצמבר דווח שצבא אתיופיה כבש את לליבלה אשר נכבשה כמה פעמים לסירוגין בידי צבא אתיופיה וכוחות מורדים במהלך המלחמה. ב-21 בדצמבר, הודיעו הלוחמים מתיגראי כי יצאו ממחוזות אמהרה ועפר.
הפסקת אש (מרץ 2022 - אוגוסט 2022)
ב-26 בינואר, מועצת השרים האתיופית הציעה לסיים את מצב החירום שהיה באותה עת.
חידוש הלחימה (אוגוסט 2022 ואילך)
ב-27 באוגוסט, ה-TDF התקיף את העיירה קובו, בעקבות נסיגת ה-ENDF. אתיופיה ואריתריאה הכריזו לאחר מכן על מתקפה בצפון תיגראי ב-1 בספטמבר.
פגיעה באזרחים
תחקירים של BBC, CNN ואמנסטי אינטרנשיונל מצאו עדויות לטבח של לפחות 54 אזרחים תיגראים ליד מהברה דגו במרכז תיגראי, על ידי צבא אתיופיה במרץ 2021. תחקיר של ארגון משמר זכויות האדם מצא שבתחילת ספטמבר 2021 כוחות תיגראים הוציאו להורג 26 אזרחים בעיירה צ'נה ו-23 אזרחים בעיירה קובו.
רעב המוני ומניעת סיוע הומניטרי
לפי הערכת האו"ם, על מנת להקל על הרעב בתיגראי, יש צורך בכניסה לאזור של מאה משאיות עם מזון בכל יום. אולם, בחודשיים עד 12 בספטמבר, נכנסו רק 466 משאיות ורק 38 מתוכן חזרו לאתיופיה לאחר כניסתן. הצדדים האשימו זה את זה במצב, כאשר לטענת ה-TPLF הבעיה נובעת ממחסור בדלק בתיגראי הנצורה וממחסור בנהגים - רובם תיגראים - שמוכנים לסכן את חייהם במסע; לטענת הממשל הפדרלי, 420 משאיות של האו"ם הוסבו על ידי ה-TPLF למטרות צבאיות.
סכסוך עם סודאן
אתיופיה וסודאן מסוכסכות לגבי השליטה במחוז אל-פשקה - אזור פורה שלפי הסכם משנת 1902 שייך לסודאן, ממזרח לנהר עטברה ומדרום לנהר תכזה. בשנת 2008, אתיופיה וסודאן הגיעו להסכמה לפיה אתיופיה תכיר בריבונות של סודאן על המחוז בתנאי שסודאן תאפשר לחקלאים אתיופים, רובם אמהרים, לחיות ולעבוד באזור ללא הפרעה. ההסכם נחתם באופן לא רשמי בין ה-TPLF, המפלגה הדומיננטית באותו הזמן באתיופיה, לבין ממשלת סודאן. לאחר שאבי נבחר לשלטון, חלק מהאזרחים האמהרים ביקרו את ההסכם, שנחתם מבלי לשתפם בפרטים. בתחילת שלטון אביי יחסי אתיופיה-סודאן היו מצוינים. ולמעשה לאחר נפילת שלטון נשיא סודאן עומר אל-באשיר, אביי אחמד היה השושבין הראשי שהביא להסכם חלוקת כח ושלטון משותף של הממשל האזרחי הסודאני ברשות חמדוכ והצבא הסודני בראשות אל בורהאן. אם כי יותר מאוחר אל בורהאן עשה הפיכה והישתלט על השלטון ומאז למעשה אין יציבות ווסדאן נמצאת תחת הפגנות שבועיות עיקשות להחזרת הממשל האזרחי. אתיופיה וסודאן מעורבות גם בסכסוך לגבי השימוש במי הנילוס בהקשר של סכר הרנסאנס האתיופי הגדול.
תגובות בין-לאומיות
ראש ממשלת אתיופיה אבי אחמד ביקר באוגוסט בטורקיה ונפגש עם נשיא טורקיה ארדואן. ארדואן אמר שארצו תומכת בסיום הסכסוך בדרכי שלום. שני המנהיגים חתמו על הסכם צבאי שפרטיו אינם ידועים.
ב-17 בדצמבר הצביעה מועצת האומות המאוחדות לזכויות אדם בעד הקמת פאנל שיחקור האשמות לגבי פשעי מלחמה ופגיעה בזכויות אדם. ההצעה להקים את הפאנל הובאה למועצה על ידי סלובניה בשם האיחוד האירופי. 21 מתוך 47 המדינות החברות במועצה הצביעו בעד ההחלטה, בכללן מדינות האיחוד האירופי, ארגנטינה, ברזיל, הממלכה המאוחדת ויפן תמכו בהחלטה. אתיופיה, שאינה חברת המועצה, התנגדה להחלטה, והצטרפו לעמדתה 15 מדינות חברות, ביניהן סין, הודו, אריתריאה, סומליה, ונצואלה, בוליביה וקובה. 11 מדינות נמנעו, ביניהן סודאן, סנגל וטוגו. סין הבהירה שהיא רואה בהחלטה ניסיון להתערב בעניינים הפנימיים של אתיופיה.
מטילדה סמית'
ביוגרפיה
לצד ביקורת עליה, היו מבקרים שהתפעלו מהבהירות והדיוק שבציור שלה, וארבעת עשורי עבודתה במרכז העולם הבוטני הבריטי מעידים על ערך מתמשך של כישוריה.
במהלך הקשר הארוך של סמית' עם גני קיו, היא יצרה 1,500 איורים לכרכים של אייקונס פלנטרום, סקר מונומנטלי של הצמחים של קיו שנערך אז על ידי הוקר. החל מלוח 1354, היא הייתה האמנית היחידה לסדרה זו, והושגו תרומות להשאיר אותה בתפקיד הזה כל עוד היא בחרה לעשות זאת. היא הפכה לאמנית הבוטנית הראשונה שתיארה בהרחבה את הצומח של ניו זילנד.
היא זכתה גם במדליית הזיכרון של Silver Veitch של החברה המלכותית לגננות על הציור הבוטני שלה בכלל ועל תרומתה למגזין הבוטני של קרטיס בפרט.
מבצע משה (מלחמת העצמאות)
אחרית דבר
לאחר תום הקרב ראש הממשלה דוד בן-גוריון שיגר מברק למפקד חזית הדרום בו כתב "בדמכם חידשתם הקשר עם אברהם אבינו".
כיבוש באר שבע ניתק את הזרוע המזרחית של הצבא המצרי שבהר חברון מיתר כוחות הצבא המצרי בארץ ישראל. בנוסף, פתח כיבוש באר שבע אפשרויות נרחבות לצה"ל לכיבושים במרחבי הנגב. אלה התבטאו, בין השאר, במבצע לוט.
חיל האוויר היווני
חיל האוויר ההלני או חיל האוויר היווני (ביוונית: Πολεμική Αεροπορία; בראשי תיבות: ΠΑ; תעתיק: "פולמיקי אארופוריה") הוא זרוע האוויר של הכוחות המזוינים של יוון, המופקד להגן על המרחב האווירי של יוון ולספק עזרה ותמיכה לצבא ולצי של המדינה. חיל האוויר היווני הוא אחד משלוש זרועות הצבא היווני.
המאה ה-21
לאחר פרישת מטוסים ישנים משירות פעיל, חיל האוויר היווני מסתכל קדימה - מעבר לדור המטוסים 4 ו-4.5 - לעבר דורות המטוסים הבאים כדי להגיע למספר גבוה יותר של מטוסי קרב מודרניים.
פטולה קלארק
כוכבת בינלאומית
Downtown היה הראשון מבין 15 שירים שהקליטה ושהגיעו כולם לצמרות מצעדי הפזמונים ברחבי העולם. בהם "I Know a Place", "My Love", "A Sign of the Times" ו-"I Couldn't Live Without Your Love". כמו כן ביצעה ב-1967 את השיר "This Is My Song" מתוך סרטו של צ'ארלי צ'פלין "הרוזנת מהונג קונג" שהיה ללהיטה המצליח ביותר לאחר Downtown (מקום ראשון במצעדי בריטניה, הולנד ואוסטרליה ומקום שלישי במצעד הבילבורד).
ג'רי סלואן
ג'רלד יוג'ין "ג'רי" סלואן (באנגלית: Gerald Eugene "Jerry" Sloan; 28 במרץ 1942 – 22 במאי 2020) היה כדורסלן ומאמן כדורסל אמריקאי. בשנת 2009 הוצג בהיכל התהילה של הכדורסל, כמאמן.
מנבג
עיקר הרבייה וההפצה בקבוצות הצמחים הפרימיטיביות יותר נעשות באמצעות נבגים שנוצרים במנבג ומופצים מתוכו. המנבגים של רוב הטחבים הם איברים מיוחדים שנישאים מעל שאר אברי הצמח (הירוקים), ואילו המנבגים של שרכים נמצאים על פי רוב על עלים רגילים, בשולי העלה או בצדו התחתון.
מנבג זכרי (מיקרוספורנגיום, microsporangium) - מנבג המייצר נבגים זכריים, מהן יתפתח גמטופיט זכרי המייצר תאי זרע. בצמחים עילאיים זהו למעשה שק האבקה.
שמעון שלח
קריירה כשחקן
שלח הופיע עם נבחרת ישראל באולימפיאדה הראשונה שישראל השתתפה בה, אולימפיאדת הלסינקי 1952. במהלך המשחקים הוא צוין כמצטיין ש"ניצח בהבנה ובגמישות על התקפות הישראלים" במשחק בו ניצחה הנבחרת הישראלית את נבחרת שוודיה. השתתף עם הנבחרת בהופעתה הראשונה באליפות אירופה בכדורסל בשנת 1953 למוסקבה שסיימה במקום החמישי. כן שיחק עם הנבחרת בהופעתה הראשונה (מתוך שתיים) באליפות העולם בכדורסל, בריו דה ז'ניירו 1954, שבו העפילה הנבחרת לבית הגמר.
קריירה כמאמן
שלח גם היה בצוות המאמנים של נבחרת ישראל בכדורסל בכיסאות גלגלים שייצגה את ישראל באולימפיאדת הנכים טוקיו (1964) וזכתה בשתי מדליות הארד (בתחרויות בכדורסל נכים בדרגות נכות A ו-B). שלח היה גם בין מאמני הנבחרת שייצגה את ישראל באולימפיאדת הנכים ארנהם (1980) וזכתה במדליית הזהב. ב-1994 הפסיק לאמן, והפך למנהל נבחרת הנכים ומשמש עד היום כרכז ענף הכדורסל בהתאחדות הישראלית לספורט נכים.
הלמוט קוהל
פוליטיקאי מקומי
קוהל קידם את הקריירה הפוליטית שלו לאחר שייצב את משק ביתו מבחינה כלכלית. ב-1959 נבחר למושב בלנדטאג (הפרלמנט הממלכתי) של מדינת ריינלנד-פפאלץ, מושב שהמשיך לכהן בו עד שנבחר לשורות הבונדסטאג (בית הנבחרים הפדרלי) ב-1976. בין השנים 1963 ל-1969 כיהן כיו"ר המערך הפרלמנטרי של מפלגת ה-CDU בלנדטאג, ומשנת 1966 ואילך, הוא היה ליושב ראש ההתאגדות המדינית של ה-CDU בריינלנד-פפאלץ וחבר ההנהלה הלאומית של המפלגה. בשנת 1969, כשהיה רק בן 39, נבחר קוהל לשר-הנשיא (Ministerpräsident; תפקיד המקביל לזה של מושל) של מדינת הולדתו, ריינלנד-פפאלץ - משרה שבה החזיק עד ל-1976. ברמה הכלל ארצית, היה קוהל ב-1966 לחבר בוועד המנהל של מפלגתו וב-1969 לממלא מקום יו"ר המפלגה.
רכס מרכז-אוקייני
תכונות
קצב יצירת חומרים חדשים ברכס נקרא "קצב פתיחה" ונמדד ביחידות של מילימטרים לשנה. תת-החלוקה הנפוצה היא:
הלמוט קוהל
קדנציה רביעית - הקמת האיחוד האירופי
המצב הכלכלי הרעוע שנוצר בעקבות האיחוד, כמו גם מעבר האוכלוסין ממזרח למערב ומשבר הדיור שנגרם בעקבותיו, הובילו ליריבויות פוליטיות חריפות בין ממשלתו של קוהל לבין האופוזיציה ולהפגנות מחאה חריפות נגד תפקוד הממשלה. לא אחת נזרקו על קוהל מקרב קהל מפגינים ביצים ועגבניות. רוב ההפגנות הללו נגד קוהל אורגנו בידי מפלגת הירוקים. במאי 1991 ביקר קוהל במספר ערים במזרח גרמניה. בעת ביקור בהאלה, סקסוניה-אנהלט, החלו הפגנות אל מול בניין העירייה בעת שהו בתוכו קוהל והפמלייה שלו. קוהל התחמק מהחלק האחורי של בניין העירייה כאשר כ-30 צעירים החלו לזרוק ביצים לעברו מעבר למחסומי הפרדה. במקום לרוץ למחסה, הוא התרחק מהמאבטחים שלו וזינק מעל השער המפריד בינו לבין ההמון במטרה להכות את המפגינים. המאבטחים ניסו למשוך אותו מהקהל, אך הוא השתחרר מידיהם ותפס בכמה מהצעירים המפגינים, שהתגרו בו. בסופו של דבר השומרים משכו אותו מהקטטה והמפגינים נסוגו מהזירה. האבטחה שסבבה את קוהל ניסתה לצמצם את הפרסום של האירוע, אבל קוהל בהמשך הביע מבוכה מההתפרצות שלו. המתקפה סימלה את התסכול שחשו רבים מתושבי מזרח גרמניה, שחשו מרומים על ידי פוליטיקאים מערביים שהבטיחו להם את השמיים לפני הבחירות ב-1990, אבל אז המשיכו עם תוכניות כלכליות שהובילו כביכול לאבטלה המונית, בעיקר בתחומי המזרח.
שערוריית התרומות
בפרשיית התרומות ל-CDU סביב הבחירות לבונדסטאג של שנת 1998 בחר קוהל שלא לגלות את שמות התורמים, ושמר על שתיקה זו עד מותו, בניגוד לתקנון מפלגתו. כתוצאה משתיקה זו נמנעו ממפלגתו כספי מימון המפלגות לתעמולת הבחירות, והוא שילם אותם מכיסו, ובכך מנע נזק כספי ל-CDU. ועדת חקירה פרלמנטרית חקרה את הפרשיית בשנים 1999–2002. בשל חשד להפרת אמונים מצד מפלגתו פתחה פרקליטות המדינה בבון בשנת 2000 בחקירה נגד קוהל. קוהל שילם כופר עונשין, והחקירה לא הגיעה לכתב אישום. קוהל הודה במחדלים בטיפול בתרומות, בחר להמשיך בשתיקתו, וספג ביקורת ציבורית מרובה. בעקבות פרשיית התרומות נאלץ גם לוותר על תפקיד נשיאות הכבוד של מפלגתו. לאחר תקופה של היעדרות מהופעות ציבוריות, שב קוהל באוגוסט 2003 להופיע באירועים של מפלגתו, ושוב לא נחשב בה למוקצה.
הערכה, תדמית ומורשת
קוהל היה אדם גדול ממדים ומרשים מבחינה פיזית - עת כיהן כקנצלר היה בגובה 1.93 מטר ושקל יותר מ-140 קילוגרם. הוא נשא אחריו מוניטין של אדם שרדף אחר האינטרסים הפוליטיים שלו ושל ארצו כקנצלר גרמניה בנחישות מתמשכת, שתוארה לעיתים אף כעיקשת. אחת תיאר את עצמו כאחד שעלול להיות "פיל בחנות חרסינה". הוא נודע כאישיות עליזה מחד ונועזת מאידך. קוהל נחשב להיות אחד מהפוליטיקאים המייצגים והמקדמים הגדולים של מצע הדמוקרטיה הנוצרית. בשנותיו כשר-הנשיא של ריינלנד-פפאלץ, התייחסו לקוהל בתקשורת כאל רפורמטור פרוגרסיבי במפלגתו שלו. תדמית זו השתנתה במהלך שנות ה-70 עם נטילת המנהיגות של קוהל במפלגה הפדרלית. הוא חווה עוינות יסודית של עיקר גורמי התקשורת בגרמניה כלפיו.
קרל ג'ון
קורות חיים
ג'ון נולד ב-1953 בניו יורק, לרונלד ומרי ג'ון. למד וסיים תואר ראשון (BSc) בביולוגיה באקדמיה הימית של ארצות הברית באנאפוליס, מרילנד, ב-1971 וקיבל תואר דוקטור לרפואה, בבית הספר לרפואה שביוסטון, טקסס, ב-1979. את השנתיים האחרונות ללימודי הדוקטורט (1978 - 1979) הוא עשה כחוקר חיסונים ומלחמה במלריה, במסגרת ארגון הבריאות העולמי בז'נבה, שווייץ. במשך עשרים השנים שלאחר מכן (1979 - 1999) שירת בצי האמריקאי, כאימונולוג, חוקר רדיואקטיביות, והשתלות מח עצם ומרצה. הוא החל את דרכו בצי כרופא מתמחה וחוקר, במרכז הרפואי של הצי האמריקאי בבת'סדה, מרילנד והתקדם במסגרת המוסדות הרפואיים והלימודיים השונים של הצי עד דרגת פרופסור מן המניין לרפואה ב-1995. ב-1999 עזב את הצי האמריקאי והצטרף לבית הספר לרפואה של אוניברסיטת פנסילבניה, כפרופסור להנדסה תאית ומולקולרית.
צרפת היהודית
תוכן הספר
המנהל היהודי של העיתון "לה גולואה" (Le Gaulois; "הגאלי"), ארתור מייר (Arthur Meyer; 1844–1924), שכבודו נפגע אישית מהספר, קרא לדרימון לדו-קרב. שני הלוחמים שרדו בשלום את האירוע. מאוחר יותר, אותו ארתור מייר, שהפך לאנטי-דרייפוסיסט והמיר את דתו לדת הקתולית, אימץ לא מעט מרעיונותיו של דרימון, כולל האנטישמיים שבהם.
חפ"ק
חפ"ק (חדר פיקוד קדמי או חבורת פיקוד קדמית) הוא נציגות של המפקדה הממונה (הדרג המדיני, הצבאי או של כוחות ההצלה) במצבי חירום באזור המתרחש. נציגות זו שואבת את סמכותה מהמפקדה הממונה והיא לכן בעלת סמכות על הכוחות השונים הפועלים בשטח, בלי צורך בתקשורת עם המפקדה עצמה.
הערות שוליים
Command and control
וילמור-סור-טארן
וילמור-סור-טארן (בצרפתית: Villemur-sur-Tarn) היא עיירה במחוז גארון עילית, בדרום-מערב צרפת, המשמשת כמרכז מינהלי של הנפה. הנהר טארן חוצה את העיירה.
וידוי (יהדות)
לקריאה נוספת
דניאל גולדשמידט, וידוי, בתוך מחקרי תפילה ופיוט, עמ' 369-371. המאמר מביא נוסח ווידוי מפויט מאת רב סעדיה גאון, המקשר בין נוסח אשמנו לעשרת הדיברות.
מאסי אוקה
ביוגרפיה
אוקה נולד בטוקיו, יפן. הוריו התגרשו כאשר היה בן חודש אחד בלבד. אוקה גדל במשפחה חד הורית ומעולם לא פגש את אביו. בגיל 6, היגר עם אמו לארצות הברית והם התיישבו בלוס אנג'לס, קליפורניה. כאשר היה בן 8, השתתף בשעשועון "משחק ילדים" ברשת CBS. כאשר אוקה היה בן 12, הוא הוצג כאחד מכמה ילדים על שער המגזין "טיים", עבור המאמר "Those Asian-American Whiz Kids". למרות שהוא לא הוצג במאמר עצמו, הוא הכיר את הצלם שערך את הצילומים. שנה לאחר מכן, הוא הגיע למקום הרביעי בתחרות המתמטיקה "MATHCOUNTS" של מדינת קליפורניה והיה אחד מארבעת התלמידים שייצגו את קליפורניה בתחרות הלאומית.
רפואת ימי הביניים
מערכת ימי הביניים
במאה ה-13 תבעו ערים אירופיות רבות כי טרם עיסוקו במקצוע, יוכשר הרופא במשך שנים אחדות. הניתוח זכה ליחס פחות מזה של הרפואה הטהורה, עד אשר חיבר רוגר פרוגרדי מפארמה את מאמרו בנושא הניתוח בשנת 1880 לערך. עבודות איטלקיות רחבות היקף למכביר במאה השנים הבאות, הופצו מאוחר יותר ביתר אירופה. בין השנים 1350–1365 חיבר תאודוריק בורגוניוני ארבעה כרכים שיטתיים בנושא הניתוח, ה-"Cyrurgia", אשר קידמו חידושים בעלי חשיבות כמו גם צורות מוקדמות של טיפול מחטא בפציעה, והרדמה באמצעות שימוש בתערובת סמי הרגעה וכן בצמחי מרפא.
התפתחויות מאוחרות יותר
במהלך הרנסאנס, מאמצע המאה ה-15 ואילך, חלה התקדמות מרובה בתחום הרפואה. ג'ירולמו פרקסטורו האיטלקי, 1478-1553, היה הראשון להציע כי מגפות עשויות להיגרם על ידי עצמים חוץ גופיים, הניתנים להעברה באמצעות מגע ישיר או בלתי ישיר. עוד גילה טיפולים חדישים למחלות כדוגמת עגבת.
בשנת 1543 חיבר המלומד הפלמי אנדריאס וסאליוס את ספר הלימוד השלם הראשון בנושא האנטומיה האנושית: "De Humani Corporis Fabrica", משמע: על מבנה גוף האדם. כעבור זמן רב, בשנת 1628, הסביר ויליאם הרווי את מחזור הדם. לפני כן רווחה האמונה, כי הדם הוא תוצר מזון ונספג על ידי רקמת שריר.
מאחר שטרם ביאת הספרדים לאמריקה ולמקסיקו לא נודעו חיידקי האבעבועות השחורות החצבת והשפעת הקטלניים, לא היו הילידים האמריקאיים חסינים אליהם, ומגפות קטלניות התפשטו במהירות. אוכלוסיית האי היספניולה שבאיים הקריביים מנתה באותה העת 250,000 ילידים אמריקאיים, ועשרים שנים לאחר מכן צנחה האוכלוסייה ל-6,000 נפשות. באותה העת, התפשטה המגפה גם למקסיקו, ועד שנת 1650 נמחתה מרבית אוכלוסייתה הילידית.
ריי וינסטון
קריירת משחק
בשנות ה-80 דשדשה הקריירה של וינסטון, בהן השתתף בשני תפקידים בלבד: תפקיד משני בסרט "גבירותיי ורבותיי, הכתם המופלא"; ותפקיד ראשי בסדרה "רובין של שרווד" המבוססת על אגדת רובין הוד, שם גילם את וויל סקרלט, אחד מ"האנשים השמחים" הנוטה לא להסכים עם המנהיג רובין בכל דבר.
יוסף לונץ
ביוגרפיה
ב-1976 חזר לשירות הקבע ומונה למפקד נפת טולכרם ולאחר מכן שירת כמפקד נפת רמאללה ומפקד נפת שכם. שימש מדריך במכללה הבין-זרועית לפיקוד ולמטה. בספטמבר 1981 מונה למושל רצועת עזה ועם כינון המנהל האזרחי ברצועה במונה לראש המנהל האזרחי, תפקיד בו שירת עד פטירתו ממחלה ב-1983.
בית הכנסת שבזי
בית הכנסת שבזי הוא בית כנסת בשכונת נחלת צבי בירושלים, שהוקם בשנת ה'תרמ"ח (1888) על ידי יהודי תימן שיצאו מהעיר העתיקה.
תסמונת מעבר דם בין עוברים
תסמונת מעבר דם בין עוברים (Twin-to-twin transfusion syndrome, בר"ת: TTTS) היא תסמונת היריונית בה מתקיימת העברת דם בין תאומים זהים בהיותם ברחם.
חופשי ומאושר (שיר)
חופשי ומאושר הוא שיר שנכתב על ידי דודו ברק, הולחן על ידי בעז שרעבי ועובד על ידי נורית הירש. הוא הוקלט כסינגל על ידי הצמד המוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", והוא נכלל כרצועה השתים עשרה והאחרונה באלבום האולפן החמישי של הצמד, "שוב אתכם".
גרסאות כיסוי
בשנת 1999 פורסם הסינגל הראשון מתוך אלבום האולפן החמישי של להקת היי פייב, "האחרון". לגרסה המקורית של השיר התווסף עיבוד חדש של שי להב, עובד אפרת ואוהד דקל. ב-31 בינואר 1999 נכנס לראשונה למצעד הפזמונים השבועי של רשת ג' במקום ה-13. ב-14 בפברואר עלה למקום ה-11 – המיקום הגבוה ביותר אליו הגיע. ב-21 במרץ, לאחר שבעה שבועות צעידה רצופה, יצא מהמצעד השבועי. במצעד הפזמונים העברי השנתי ה'תשנ"ט דורג במקום ה-23.
סערון לבן-חזה
תיאור
בהתאם לכך שפעם האמינו כי כל שלושת המינים בקבוצה של סערון לבן-חזה/מדיירה/דזרטש מהווים תת-מינים של מין בודד, סערון צווארון, הקושי הגדול להבדיל ביניהם מובן. סיכום נתונים ממחקר מורפולוגי עוזר לשפוך אור על הנושא (המידות במ"מ, חוץ מביחסים):
תפוצה ובית גידול
הסערון לבן-החזה מקנן בארבעה מאיי של כף ורדה במזרח האוקיינוס האטלנטי: פוגו, סנטו אנטאו, סאו ניקולאו וסנטיאגו.
מערכת נשק צלפים
ציוד של המאתר
המאתר (Spotter) הוא לוחם שעובד בצמוד לצלף ותפקידו לסייע לו בצליפה באמצעות תצפית, איתור מטרות, איכון המטרות, ביצוע חישובים והתאמות לצורך ביצוע הירי ודיווח לצלף על הפגיעה או הסטייה מהמטרה. המאתר הוא צלף בהכשרתו.
דוכסות תורינגיה
הדוכסות המרובינגית
בשנת 849, חלקה המזרחי של תורינגיה אורגן בתור "limes Sorabicus", או מרקיזות הסורבים, והוצבה תחת דוכס בשם תאצ'ולף. בדברי הימים של פולדה תוארו הוא "dux Sorabici limitis", "דוכס הגבול הסורבי", אך הוא וממשיכיו היו ידועים כדוכס ת'ורינגורום, "דוכסי התורינגים", כשהם החלו לבסס את כוחם על הדוכסות הישנה. לאחר מותו של תאצ'ולף בשנת 873, הסורבים קמו במרד והוא הוחלף על ידי בנו ראדולף. בשנת 880, המלך לודוויג הצעיר החליף את ראדולף בפופו, שהיה כנראה בן משפחתו. פופו פתח במלחמה עם סקסוניה בשנת 882 ובשנת 883 הוא ואחיו אגינו נלחמו במלחמת אזרחים על השליטה בתורינגיה, בה ניצח האחרון. אגינו מת בשנת 886 ופופו תפס שוב את השלטון. בשנת 892, המלך ארנולף מקרינתיה החליף את פופו בקונרד. זה היה אקט של תמיכה של המלך, שכן ביתו של קונרד, הקונרדינים, הסתכסכו עד מהרה עם משפחת פופו, בית באבנברג. אבל שלטונו של קונרד היה קצר, אולי בשל חוסר תמיכה מקומית. הוא הוחלף על ידי בורכרד, שתוארו בשנת 903 היה marchio Thuringionum, "מרקיד התורינגים". בורכרד נאלץ להגן על תורינגיה מפני פלישות המדיארים והובס ונהרג בקרב, יחד עם הדוכס לשעבר אגינו, ב-3 באוגוסט 908. הוא היה הדוכס האחרון המתועד של תורינגיה. הדוכסות הייתה הקטנה ביותר מבין מה שנקרא "דוכסויות הגזע הצעירות", ונקלטה על ידי סקסוניה לאחר מותו של בורכרד, כאשר בניו של בורכרד גורשו לבסוף על ידי הדוכס היינריך הצייד ב-913. התורינגים נותרו עם מובהק, ובימי הביניים ארצם אורגנה כרוזנות.
דמי שביעית
מקורות בתורה
מקור הדין בתורה:
מרדכי בורר
הרב ד"ר מרדכי בורר (בגרמנית: Marcus Bohrer; י"ט באלול ה'תרנ"ה - ח' בטבת ה'תרצ"ט) היה רבן האחרון של קהילות גיילינגן וראנדג  במדינת באדן שבדרום גרמניה, ורבהּ הבלתי רשמי של קהילת דיסנהופן שבשווייץ. היה פעיל מרכזי באגודת ישראל בגרמניה, וחבר ב"קרן התורה" של אגודת ישראל.
ילדות ולימודים
ראש הסמינר לרבנים, הרב אברהם אליהו קפלן, חיבבו ויעץ לו להשתלם בתורה בישיבת טלז שבליטא. בהמלצת הרב קפלן, התקבל בורר ללימודים במכינה של ישיבת טלז, והחל ללמוד עם צעירי התלמידים למרות גילו ומעמדו. הוא שקד על תלמודו, עד שכונה בפי תלמידי הישיבה "המתמיד". בזמן לימודיו בטלז התפרנס מהוראה בגימנסיה העברית לבנות "יבנה" בעיר.
אאוכייד מק אכדאך
אאוכייד היה בנו של אאוכייד מק דומאנגארט - אף הוא מלך דאל ריאטה.